AvalehtKoondisedEesti rahvusmeeskondAvo Keel: Lätit ja Eestit kõrvutades kannatavad võrdluse välja vaid meie libero ja sidemängija
#000001
Pühapäeval kell 19.00 pannakse Riias Riga Arenal pall mängu Euroopa meistrivõistluste valiksarjas Läti ja Eesti rahvuskoondiste vahel. Läti meeskonna peatreeneriks on teatavasti meie rahvusmeeskonna kauaaegne juhendaja Avo Keel, mis lisab mängule veelgi põnevust.
#000004
Läti pidas oma esimese mängu kolmapäeval Iisraeli vastu ning pidi vastu võtma 0:3 (23:25, 27:29, 13:25) kaotuse. Eesti alustab valiktsüklit Läti vastu, vahendab volley.ee.
#000005
Avo Keel tõdes, et pärast 0:3 kaotust Iisraelis on tema meeskonna seis keeruline. „Reaalsus ütleb, et oleme kehvas seisus. Peame Eesti vastu minema ja nii-öelda hullu hakkama panema, tuleb või ei tule. Peame riskima, teist võimalust meil pole,“ ütles Keel. „Kui me võrdleme Läti ja Eesti koondise mängijaid, siis võrdluse kannatavad lätlased välja libero ja sidemängija osas, ülejäänud positsioonidel on eestlased selgelt üle. Vastasel juhul mängiksid lätlased Meistrite liigas ja Euroopa tugevates klubides, kus Eesti poisid on. Aga loomulikult läheme ja võitleme nagu oskame, kuni on mingigi võimalus edasi pääseda.“
#000006
Eesti koondises mängib ka Keele noorem poeg Markkus ja pühapäevane vastasseis on koduski jutuks tulnud. „Eks ma kord nädalas kodus käies kuulen, kuidas üks mees seal ülbitseb,“ ütles juhendaja naerdes. „Aga olen oma laste vastu ka varem klubivõrkpallis teisel poolel olnud ja vaatan seda mängu ikkagi sportliku poole pealt.“
#000007
Mängule eelneb Riia kesklinnas Origo Summer Stage ́il (Riia kesklinnas Stockmanni kaubamaja esisel platsil) algusega kell 15:00 fännide kogunemine ja kontsert, mis kulmineerub kell 17:00 algava rongkäiguga Riga Arenale. Rohkem infot nädalavahetusel Riias toimuva kohta leiab SIIT.
#000009
Normaalne võrkpall, töömehed-koolipoisid, häbematu serv ja ajalooürikud. Mida ootavad peatreenerid poolfinaalseeriatest?
#000017
Avo Keel poolfinaali kaotusest: küsimärgiga mehed mängisid hästi, kuid ootasin meilt paremat esitust
#000018